
SØGER  LÆRDOM  VED  LÆSNING  OG  VED  TRO 


NUMMER   21 


1.  NOVEMBER  1928 


77.   AARGANG 


SAKRAMENTET. 

(Præs.  John  A.  Widtsoe,  »MLUenial  Star«.) 

Den  hellige  Ordinanoe,  der  kaldes  Herrens  Nadvers  Sakra- 
mente, blev  indstiftet  af  Frelseren  før  hans  Korsfæstelse  i  Je- 
rusalem, og  efter  hans  Himmelfart  paa  den  vestlige  Halv- 
kugle. At  nyde  Sakramentet  er  en  Pligt,  der  paahviler  Kirken. 

Meningen  med  Sakramentet  har  været  klargjort  i  Ind- 
vielsesbønnerne,  der  er  aabenbaret  i  denne  Husholdning, 

Dem,  der  værdigt  nyder  Sakramentet,  bekender  deres  Tro 
paa  den  evige  Fader  og  Jesus  Kristus  som  hans  Søn  og  Mel- 
lemmand. De  anerkender  Virkeligheden  af  Jesu  Kristi  For- 
soning, der  overkommer  Adams  Fald  og  muliggør  for  Men- 
neskeslægten at  vinde  Sejr  over  Graven  og  oprejse  paa  Op- 
standelsens Dag  med  Kraft  til  Udvikling  mod  evig  Herlig- 
hed. De  gør  Pagt  med  Herren  altid  at  paatage  sig  Frelserens 
Navn,  at  erindre  ham  i  alt  de  udfører  og  at  holde  hans  Be- 
falinger. Dem,  der  bekender,  anerkender  og  gør  Pagt,  er  lovet 
den  Helligaands  vedvarende  Ledsagelse. 

At  modtage  Sakramentet  er  at  forny  vore  mest  hellige  Pag- 

ter  med  Gud  og  at  opfriske  vort  Samkvem  med  den  kraft- 
givende  og  oplysende  Aand,  der  kommer  fra  Herren.  Alle 
Kirkens  Medlemmer  skulde  benytte  Lejligheden  til  at  deltage 
i  denne  Ordinance. 

I  Overensstemmelse  med  Skikken  i  Kirken  i  fordums  Dage 
saa  vel  som  ved  nyere  Aabenbaringer  bliver  Sakramentet  ad- 
ministreret hver  Sabbatsdag  —  gerne  to  Gange  —  i  Sondags- 
skolen  og  i  Eftermiddags-  eller  Aftens-Sakramenlsmodet. 
Alle  Born  og  Kirkens  Medlemmer  er  tilladte  og  tilraadet  at 
nyde  Sakramentet.  Hvis  nogen  har  overtraadt  Guds  Lov, 
skulde  de  ikke  deltage,  indtil  et  passende  Forlig  har  fundet 
Sted.  Alle  skulde  nyde  Sakramentet  medet  sønderknust  Hjerte 
og  angergiven  Aand,  rene  i  Tanker  og  rene  i  Handlinger. 

Brød  og  Vand  er  brugt  som  Emblemet  og  Symbolet  paa  det 
brudte  Legeme  og  udgydte  Blod  af  Menneskeslægtens  Frel- 
ser. Ny  Aabenbaring  tillader  Brugen  af  Vand  i  Stedet  for  den 
ugærede  Vin  i  tidligere  Dage.  Brødet  skulde  være  hvidt  — 
Symbol  paa  Renhed  —  Vandet  skulde  være  rent.  Brødet  og 
Vandet  skulde  være  i  rene  og  pletlose  Skaale  og  Glas  under 
rene  Servietter,  og  før  Modet  begynder,  paa  et  lille  Bord  dæk- 
ket med  en  hvid  Dug  staaende  saaledes,  at  det  kunde  være  til 
Skue  for  Menigheden.  Smaa  Sakramenteglas  til  hver  Person 
skulde  bruges,  hvor  det  er  muligt. 

Kun  Præster  eller  dem,  der  har  det  melkisedekske  Præste- 
dømme, maa  indvie  Sakramentet;  men  Lærere  og  Diakoner  kan 
uddele  det  til  Menigheden.  Helligheden  af  denne  Ordinance 
forlanger  af  dem,  der  administrerer  den,  at  de  maa  være  rene 
paa  Sjæl  og  Legeme.  De  maa  være  klædt  i  velbørstede  Klæder 
og  med  pletløs  Skjorte  og  Flip.  Den  Mand,  der  ikke  angrer 
sine  Synder,  skulde  ikke  administrere  Sakramentet.  De  to 
Brødre,  der  er  beskikket  —  og  to  skulde  altid  bruges,  naar 
det  er  muligt  —  skulde  rejse  sig  ved  den  bestemte  Tid,  rense 
deres  Fingre  ved  at  dyppe  dem  i  dertil  anskaffede  Skaale 
med  Vand  og  tørre  dem  paa  en  ren  Serviet.  Derefter  skulde 
de  afdække  Brødet  og  brække  det  i  temmelig  store  Stykker  — 


323 


ikke  i  Krummer.  En  af  Brødrene  sætter  sig,  medens  den  anden 
knæler  ned  foran  Brødet,  og  med.  en  tydelig  Stemme  ned- 
beder den  aabenbarede  Velsignelse  paa  Brødet.  Naar  Brødet 
er  uddelt,  bliver  det  tiloversblevne  tildækket,  Vandet  afdæk- 
kes, og  den  anden  Broder  nedbeder  Velsignelsen  paa  Vandet. 
Vandet,  der  er  tilovers,  bliver  derefter  tildækket.  Det  er  en 
simpel,  men  smuk  Ordinance,  hvis  den  er  udført  paa  en  pas- 
sende Maade  og  med  rette  Aand.  Efter  Mødet  skulde  Brødet 
og  Vandet  og  Sakrament-Skaalene  fjernes  i  Stilhed,  Det 
skulde  ikke  staa  over  til  næste  Møde,  undtagen  Sakramentet 
er  igen  administreret. 

Det  er  godt  at  bruge  Lærere  og  Diakoner  til  at  uddele  Sa- 
kramentet —  i  Særdeleshed  de  yngre,  thi  det  giver  dem  en 
værdifuld  Erfaring.  Den  præsiderende  Funktionær  —  den 
højeste  Autoritet  tilstede  —  skulde  bydes  Brødet  og  Vandet 
forst  som  et  Tegn  paa  Høflighed  og  ligeledes  som  en  Aner- 
kendelse af  Præstedømmets  Orden;  derefter  skulde  det  bydes 
rundt  efter  Bekvemmelighedens  Omstændigheder. 

Der  skulde  intet  Hastværk  være  ved  Velsignelsen  og  Ud- 
delingen af  Sakramentet.  Under  Uddelingen  af  Sakramentet 
kan  en  Salme  synges  eller  en  Orgelsolo  spilles,  men  Musiken 
skulde  være  passende  for  en  saadan  hellig  Stund.  Intet  andet 
skulde  tillades. 

Præsiderende  Funktionærer  skulde  lægge  deres  Planer 
forud  for  Sakramentet.  Det  vilde  være  godt  at  fortælle  nogle 
faa  Dage  forud  de  Brodre,  der  er  udvalgt  til  at  administrere 
Brødet  og  Vandet,  saa  de  maa  være  fuldt  ud  forberedte. 
Privilegiet  at  velsigne  og  uddele  Sakramentet  skulde  gives  til 
saa  mange  som  muligt;  derfor  skulde  de  samme  Personer  ikke 
bruges  mere  end  nødvendigt.  Det  er  lige  saa  nødvendigt  at 
forberede  for  Sakramentet,  som  det  er  at  forberede  Talere  til 
Mødet.  Lad  Folk  nyde  Sakramentet  i  Ydmyghed  og  Ærbødig- 
hed, saa  vil  Taleren  blive  inspireret  med  større  Kraft  til  at 
lære  evige  Sandheder. 

Dette  er  skrevet  som  Svar  paa  mange  Spørgsmaal. 

EN  REJSENDES  OBSERVERINGER. 

(»Millenial  Star«.) 

Fra  et  britisk  Blad  »Light«  citeres  folgende  af  en  Artikel, 
der  forekom  i  »Light«s  Udgave  for  15.  September  1928.  Det 
forekom  uopfordret,  hvilket  paaskonnes  meget.  Forfatteren  til 
Artiklen,  Mr.  Horace  Leaf,  F.  R.  G.  S.,  er  vi  ikke  bekendt  med. 
Vi  gratulerer  ham  for  hans  Retsindighed  og  takker  ham  for 
hans  venlige  Udtalelser: 

Motor-Turen  fra  Staten  New  York  til  Salt  Lake  City  aaben- 
barer  Modet  og  Opfindsomheden  af  de  Sidste  Dages  Hellige, 
da  Forfølgelsen  drev  dem  til  at  søge  et  Hjem  saa  langt  fjernet 
fra  deres  Forfølgere  som  muligt. 

Fra  Cheyenne  er  Rejsen  over  Hojder  og  Bjerge,  indtil  den 
udstrakte  Dal,  i  hvilken  Salt  Lake  City  er  beliggende,  aabnes 
for  Ens  Øje.  Her  ligger  en  af  de  mest  berømte  Byer  i  Ver- 
den, staaende  som  et  Vidnesbyrd  om  Begejstring,  Kunstner- 
sans, Handelsdygtighed  og  Enighed  af  en  af  de  mest  ekstra- 
ordinære religiøse  Organisationer. 

Salt  Lake  City  har  en  Karakter  af  sin  egen.  Ingen  kan  haabe 
tilnærmelsesvis  at  beskrive  den.  Det  er  nødvendigt  at  be- 
søge den  og  leve  imellem  dens  Indbyggere  for  at  paaskønne 
de  mange  udmærkede  Ting,  der  adskiller  den.  Dens  Atmo- 
sphære  er  saa  tynd  og  ren,  at  Bjerge,  der  er  mange  Mil  borte, 
syntes  at  være  nær  ved.  Folket  er  velklædte,  frimodige  og  med 
et  glad  Udseende.  Kvinderne  er  over  almindelig  Højde,  Ud- 
seende og  Charme  og  ser  ud  til  at  besidde  mere  end  alminde- 
lig Intelligens. 

Hvad  der  saa  end  findes  under  Overfladen,  er  Tolerance  og 
Retskaffenhed  det  herskende  efter  det  ydre  at  dømme,  og 
mine  Erfaringer  bekræfter  dette. 

Et  mere  høfligt  og  imødekommende  Folk  har  jeg  aldrig 
mødt.  Det  er  indrømmet  af  bosiddende  Ikke-Mormoner,  at  de 
Sidste  Dages  Hellige  er  som  et  hele  tro  til  den  11.  Trosartikel, 
der  siger:  »Vi  fordrer  Ret  til  at  dyrke  Gud  den  Almægtige  i 

Overensstemmelse  med  vor  egen  Samvittigheds  Bydende  og 
indrømmer  alle  Mennesker  den  samme  Rettighed;  lader  dem 
tilbede  hvad  som  helst,  hvor  som  helst  og  paa  hvilken  som 
helst  Maade,  de  behager.« 

Kirkens  Kontor  er  meget  smukt.  Det  er  vanskeligt  tilnær- 
melsesvis at  beskrive  Interior-Dekorationernes  Skønhed. 
Væggene  er  delvis  opført  af  Utah  Onyx,  en  herlig,  spraglet, 
brun  Marmor  taget  fra  Klippebjergene. 

Jeg  var  højlig  imponeret  over  det  udmærkede  Bibliotek,  der 
findes  i  Bygningen.  Det  er  et  Eksempel  paa  den  ekstraordi- 
nære Grad  af  Dygtighed,  Mormon-Organisationen  har  op- 
naaet.  Enhver  Bog,  der  er  skrevet  for  og  imod  Mormonismen, 
findes  her.  Jeg  blev  vist  en  Bog  skrevet  af  Sir  Arthur  Gonan 
Doyle  paa  hans  første  Besøg  til  Amerika  for  mange  Aar 
siden,  da  Fordommene  mod  uorthodokse  Bevægelser  maa 
have  været  skarpe,  og  en  anden  skrevet  efter  hans  berømte 
Spiritist-Turné.  Da  kom  han  i  en  nærmere  personligt  Be- 
røring med  Mormonerne  og  skrev  med  Sympati  og  Indsigt  om 
Mormonismen.  De  paaskønnede  denne  Forandring  i  hans 
Synspunkt  meget.  Hans  Besøg  paa  Biblioteket  gjorde  et  ved- 
varende Indtryk  paa  dem,  der  mødte  ham,  og  han  gjorde 
meget  til  at  blodgore  deres  Standpunkt  til  psykiske  Emner. 

Mit  Besøg  til  Salt  Lake  City  blev  gjort  endnu  mere  behage- 
ligt ved  det  vidunderlige  Vejr.  Koldt  om  Vinteren  og  meget 
klart  og  varmt  om  Sommeren  gør  Vejret  herligt.  Føj  saa  til 
dette  den  naturlige  Skønhed  af  Omgivelserne,  og  man  bliver 
tvunget  til  at  regne  denne  Del  af  Verden  for  særlig  velsignet. 


DEN  DANSKE  MISSION. 

ANKOMST. 

Den  16.  Oktober  ankom  Ældsterne  Arthur  Grant  Lund  fra 
Salt  Lake  City,  Utah,  og  William  N.  Andersen  fra  Huntington, 
Utah.  Disse  Brødre  rejste  med  Dampskibet  »Gripsholm«   til 

Gøteborg  og  derefter  med  Bane  til  Kobenhavn.  Vi  ønsker  dem 
hjertelig  velkommen  til  Missionsmarken. 

BESKIKKELSE. 
Ældste  Arthur  Grant  Lund  er  beskikket  til  Aarhus,  medens 
Ældste  William  N.  Andersen  er  beskikket  til  Aalborg  Distrikt. 

FORFLYTTELSE. 

Ældste  Ellis  P.  Christiansen  er  afløst  fra  at  virke  i  Køben- 
havn og  beskikket  til  Aalborg  Distrikt. 

Ældste  Max  R.  Christensen  er  afløst  fra  at  virke  i  Aarhus 
og  beskikket  til  Kobenhavns  Distrikt. 

AFLØSNING. 
Ældsterne  Christian  Dausel  og  Richard  T.  Andersen  er  hæ- 
derlig afløst  fra  deres  Arbejde  som  Missionærer  i  den  Danske 
Mission  med  Tilladelse  til  at  rejse  hjem.  Ældste  Dausel  for- 
lader København  den  7.  November  med  Dampskibet  »Os- 
car II«,  medens  Ældste  Andersen  rejser  fra  England  med 
Dampskibet  »Leviathan«  den  2.  November. 

AFLØSNING  OG  BESKIKKELSE. 
Ældste  Christian  Dausel  er  hæderlig  afløst  som  Præsident 
over  Aalborg  Distrikt  og  Clifton  E.  Henrichsen  beskikket  til 

at  overtage  Ledelsen.  Joseph  L.  Petersen, 

Missionspræsident. 


EFTERAARSKONFERENCEN  I  AALBORG 
14.   OG   15.   OKTOBER  1928. 

Efteraarskonferencen  i  Aalborg  Distrikt  var  særdeles  vel- 
lykket og  begunstiget  af  straalende  Vejr,  der  lokkede  mange 
besøgende  Medlemmer  og  Venner  tilstede.  Konferencen  over- 
væredes af  Missionspræsident  Joseph  L.  Petersen,  under  hvis 
Præsidium  Konferencen  afholdtes,  samt  af  Distriktspræsident 
G.  Philip  Jensen,  København,  og  17  Missionærer  fra  Zion. 


327 


Forud  for  Konferencen  blev  der  Fredag  Aften  den  12.  Ok- 
tober afholdt  en  Koncert  af  Aalborg  Grens  Sangkor  under  Le- 
delse af  Br.  Valdemar  Gerlach.  Koncerten  samlede  en  talrig 
Forsamling,  som  med  Opmærksomhed  lyttede  til  det  ind- 
holdsrige Program.  Missionspræsident  Joseph  L.  Petersen  be- 
nyttede en  Del  af  Tiden  til  at  udlægge  Evangeliets  Principper 
til  Fordel  for  de  mange  Fremmede,  der  var  tilstede. 

Solen  straalede  fra  en  skyfri  Himmel,  da  Konferencen  aab- 
nedes  Søndag  Formiddag  Kl.  10  med  et  interessant  Program 
og  Præsentation  udfort  af  de  forskellige  Klasser  i  Aalborg  og 
Brønderslev  Søndagsskoler.  Korte  Bemærkninger  blev  gjort  af 
Præs.  L.  Aage  Kjolby,  Aarhus  Distrikt,  Præs.  Philip  Jensen, 
Københavns  Distrikt,  Missionspræsident  Joseph  L.  Petersen, 
Præs.  Chr.  Dausel,  Aalborg  Distrikt,  og  Forstander  Holger 
Jørgensen,  der  alle  udtalte  deres  Tilfredshed  med  Søndags- 
skolens Virksomhed  i  Aalborg  Distrikt  og  Programmet,  der 
var  udfort.  Tilstede  183. 

Mødet  Sondag  Eftermiddag  Kl.  2  lededes  af  Præs.  Chr.  Dau- 
sel og  aabnedes  med,  at  Kor  og  Forsamling  sang  »Kom  Hel- 
lige fremad«.  Bøn,  Missionær  Douglas  Thomsen.  Koret  sang 
»Paa  Bjergets  høje  Top«.  Rapporter  blev  aflagt  af  følgende 
Missionærer:  Ira  A.  Christensen,  Hjørring  Gren;  Le  Roy  Lar- 
sen, Brønderslev  Gren;  Niels  J.  Andersen,  Hobro  Gren,  Chr. 
Dausel,  Aalborg  Gren,  der  ligeledes  aflagde  en  statistisk  Rap- 
port over  Arbejdet  udført  i  Distriktet,  af  hvilken  det  fremgik, 
at  der  i  det  sidste  Halvaar  var  afholdt  190  Møder,  uddelt 
39,189  Skrifter,  Hæfter  1345,  Mormons  Bøger  123,  andre  Bøger 
17,  Evangeliske  Samtaler  2384,  Fremmede  besøgte  463,  Børn 
velsignet  3,  Døbte  7;  Total  Medlemsantal  440. 

Koret  sang  »For  dig  vi  komme«. 

Missionspræsident  Joseph  L.  Petersen  foreslog  derefter  Kir- 
kens Hovedautoriteter  til  Opholdelse  i  de  Helliges  Tro  og 
Bonner,  som  de  var  foreslaaet  og  opholdt  ved  Kirkens  sidst 
afholdte  Konference  i  Salt  Læke  City,  Utah.  Ligeledes  John 
A.  Widtsoe   som   Præsident    over   den   Europæiske   Mission, 

Leah  D.  Widtsoe  som  Præsidentinde  over  de  Kvindelige 
Hjælpeforeninger  i  Europa.  Ligeledes  Joseph  L.  Petersen  som 
Præsident  over  den  Danske  Mission,  Ida  A.  Petersen  som  Præ- 
sidentinde over  de  Kvindelige  Hjælpeforeninger  i  Danmark 
og  G.  Philip  Jensen  som  Medarbejder  ved  »Skandinaviens 
Stjerne«.  Derefter  blev  det  foreslaaet  at  afløse  Chr.  Dausel 
som  Præsident  over  Aalborg  Distrikt  med  Tak  for  vel  udført 
Arbejde  og  Tilladelse  til  at  rejse  hjem,  og  at  indsætte  Glifton 
E.  Henrichsen  som  Præsident  over  Aalborg  Distrikt  og  at  op- 
holde de  i  Distriktet  virkende  Missionærer.  Enstemmigt  ved- 
taget. Præs.  Ghr.  Dausel  foreslog  derefter  Missiomererne  til 
at  virke  som  følger,  med  førstnævnte  som  Forstander  i  Gre- 
nen: Aalborg  Gren:  Clifton  E.  Henrichsen,  Theodore  Jacob- 
sen; Hjorring  Gren:  Aldrid  Christensen,  Juel  L.  Andreasen; 
Brønderslev  Gren:  Ira  A.  Christensen,  Ellis  P.  Christiansen; 
Hobro  Gren:  James  C.  Ostegarr,  Le  Roy  Larsen;  Skagen:  Niels 
J.  Andersen.  Enstemmigt  vedtaget.  Følgende  Brødre  bar  i 
Korthed  deres  Vidnesbyrd:  James  C.  Ostegarr,  Theodore  Ja- 
cobsen, Juel  L.  Andreasen,  L.  Aldrid  Christensen.  Sangen 
»Du,  som  dadler  og  fordommer«  blev  afsunget,  hvorefter  Mis- 
sionær Richard  T.  Andersen  sluttede  med  Bøn.  Tilstede  123. 
Mødet  Sondag  Aften  lededes  af  Præs.  Chr.  Dausel  og  aab- 
nedes  med,  at  Sangkoret  sang  »I  Østen  stiger  Solen  op«.  Bon 
Missiomrr  Clarence  B.  Jacobs.  Sang  af  Koret  »Himmelske  Fa- 
der«. Præs.  L.  Aage  Kjolby,  Aarhus,  var  første  Taler  og  hen- 
ledte sine  Bemærkninger  paa  Nødvendigheden  af  Religion  og 
den  Forskel,  der  var  paa  dem,  der  havde  et  Vidnesbyrd  om 
et  Liv  efter  dette,  og  dem,  der  forkastede  Religionen.  Bar  sit 
Vidnesbyrd  om,  at  Gud  lever  og  har  genoprettet  sin  Kirke  paa 
Jorden  i  disse  de  sidste  Dage.  Missionær  Howard  Andersen 
sang  »I  en  ukendt  Grav«.  Præs.  G.  Philip  Jensen  omtalte  Mor- 
mons Bog  og  dens  Betydning  for  Verden.  Beviste  ud  fra  Bi- 
belen, at  dens  Komme  til  Jorden  var  forudset  af  de  gamle 
Profeter,  og  bar  sit  Vidnesbyrd  om  dens  Guddommelighed. 
Sangkoret  sang  »Vaagn  op,  I  Herrens  Folk,  vaagn  op«.  Mis- 

sionspræsident  Joseph  L.  Petersen  udtalte,  at  Jesu  Kristi  Kirke 
af  Sidste  Dages  Hellige  forstod  det  Ansvar,  der  paahvilede 
dem  at  prædike  Kristi  sande  Evangelium.  Mange  Mennesker 
téd  ikke,  hvad  »Mormonismen«  er,  men  har  dannet  dem  en 
yderst  misvisende  Mening  ved  at  læse  vore  Fjenders  Smæde- 
skrifter om  os.  »Mormonismen«  er  ensbetydende  med  det  Bud- 
skab, Frelseren  forkyndte  paa  Jorden.  Paaviste,  hvorledes 
Verdens  Religioner  er  veget  fra  Sandheden,  saaledes  at  det  var 
nødvendigt,  at  Himmelens  Gud  gengav  Evangeliet  ved  Aaben- 
baring.  Bar  sit  Vidnesbyrd.  Sangkoret  sang  »Kongernes 
Konge«.  Bøn  Emil  Sandberg,  hvorefter  Koret  sang  »Naar 
Fjordene  blaaner«.  Tilstede  173. 

Mandag  Formiddag  og  Eftermiddag  afholdtes  en  Missionær- 
konference, ved  hvilken  alle  de  tilstedeværende  Missionærer 
udtalte  deres  Følelser  angaaende  Arbejdet,  og  Missionspræsi- 
dent  Joseph  L.  Petersen  gav  mange  værdifulde  Raad  til  Mis- 
sionærerne med  Hensyn  til  Arbejdet  i  Missionsmarken. 

Mandag  Aften  afholdtes  der  Grenskonference  for  Aalborg 
Gren  ledet  af  Præs.  Ghr.  Dausel.  Der  blev  afgivet  Rapporter 
fra  de  forskellige  Organisationer  i  Grenen,  hvorefter  Funk- 
tiona\rerne  i  disse  blev  opholdt.  Præs.  G.  Philip  Jensen  talte 
derefter  angaaende  Tiendeloven.  Missionspræsident  Joseph  L. 
Petersen  gav  mange  gode  Raad  til  Søskende  og  udtalte  sin 
Tilfredshed  med  Tilstanden  i  Grenen  og  den  Trofasthed,  Gre- 
nens Medlemmer  udviste  i  deres  Arbejde.  Tilstede  81. 

Tirsdag  Aften  blev  der  under  den  Kvindelige  Hjælpefor- 
enings Ledelse  afholdt  en  meget  vellykket  Basar  til  Fordel  for 
Foreningens  Virksomhed.  Et  godt  Program  blev  udført.  — 
Aftenen  indbragte  til  Hjælpeforeningen  et  ret  betydeligt  Beløb. 

Ph.  J. 

EFTERAARSKONFERENCEN   I  AARHUS 

DEN  20.,  21.   OG  22.   OKTOBER   1928. 

Konferencen  i  Aarhus  forløb  særdeles  vellykket.  Til  Trods 
for  det  noget  regnfulde  Vejr  var  alle  Moderne  godt  besogte  af 
Medlemmer  og  Fremmede.  Foruden  Missionspræsident  Joseph 
L.  Petersen  og  Distriktspræsident  G.  Philip  Jensen,  Koben- 
havn,  var  der  21  Missionærer  fra  Zion  tilstede. 

En  Koncert  blev  afholdt  Fredag  Aften  den  19.  Oktbr.  som 
en  Indledning  til  Konferencen,  under  Ledelse  af  Pra\sident 
L.  Aage  Kjølby  med  Frk.  Lilli  Andersen  som  Organist.  Kon- 
certen var  meget  vellykket  og  havde  samlet  fuldt  Hus.  Mis- 
sionspræsident Joseph  L.  Petersen  og  Distriktspræsident 
Philip  Jensen,  Kobenhavn,  benyttede  en  Del  af  Tiden  til 
at  udlægge  Evangeliets  Principper  for  den  talrige  Forsam- 
ling. 

Lordag  Aften  blev  det  forste  Konferencemøde  afholdt  under 
Ledelse  af  Distriktspræsident  L.  Aage  Kjølby.  Der  aabnedes 
med,  at  Kor  og  Forsamling  sang  »Vaagn  op,  hor  Rosten  ly- 
der«. Bøn  Missionær  Robert  L.  Erikson.  Koret  sang  »For  dig 
vi  komme«.  Følgende  Missionærer  aflagde  Rapporter  over  de- 
res Virksomhed  og  omtalte  nogle  af  deres  Missionserfaringer 
samt  bar  Vidnesbyrd  om  Evangeliets  Guddommelighed:  Cla- 
rence  B.  Jacobs  og  George  H.  Carlsen,  Esbjerg  Gren;  Albert  M. 
Olsen  og  Robert  L.  Eriksen,  Silkeborg  Gren;  Anders  Andersen 
og  Peter  M.  Andersen,  Kolding  Gren;  Douglas  Thomsen  og 
Sylvester  W.  Muir,  Haderslev  Gren,  samt  Juel  L.  Andreasen, 
Aalborg.  Imellem  Talerne  sang  fire  Missionærer  en  Kvartet,  og 
Sangkoret  sang  »Brudte  ere  Mørkets  Læniver«.  Missionspræsi- 
dent Joseph  L.  Petersen  udtalte  sin  Tilfredshed  og  Beundring 
med  det  Arbejde,  Missionærerne  havde  udført  i  det  sidste 
Halvaar,  samt  udtalte,  at  Tiden,  vi  lever  i,  burde  bruges  til 
at  advare  vore  Medmennesker  og  bære  vort  Vidnesbyrd  til 
dem  om  Guddommeligheden  af  Mormonismen.  Der  sluttedes 
med  at  synge  »Gor  hvad  er  ret«.  Bøn  Missionær  Peter  M.  An- 


331 


dersen,  hvorefter  Sangkoret  sang  »Kærlighed  er  Lysets  Kilde«. 
Tilstede  76. 

Søndagsskolens  Konference  afholdtes  Søndag  Formiddag 
Kl.  10,30  under  Ledelse  af  Forstander  Richard  Gregersen.  Der 
blev  udført  et  interessant  Program  og  Lektie-Præsentation  af 
de  forskellige  Klasser  af  Søndagsskolen  i  Aarhus  Gren  samt 
et  Sangnumer  af  Randers  Grens  Søndagsskole.  Efter  Program- 
met talte  Forstander  Richard  Gregersen,  Distriktspra?sident 
L.  Aage  Kjølby,  Aarhus,  Distriktspræsident  Philip  Jensen, 
København,  og  Missionspræsident  Joseph  L.  Petersen.  De  ud- 
trykte deres  Paaskonnelse  og  Tilfredshed  med  det  udførte  Ar- 
bejdet. Tilstede  161. 

Under  Ledelse  af  Præs.  L.  Aage  Kjølby  aabnedes  Mødet 
Søndag  Eftermiddag  Kl.  2  med,  at  Kor  og  Forsamling  sang 
»O  du  Zion  i  Vest«.  Bøn  Missionær  Max  R.  Christensen.  Koret 
sang  »Lad  ej  dit  Hjerte  tvivle«.  Folgende  Missionærer  aflagde 
Rapporter  over  deres  Virksomhed  og  talte  i  Korthed  om  Evan- 
geliets Principper:  Orval  D.  Benson,  Aarhus;  Max  R.  Chri- 
stensen og  Nephi  Jørgensen,  Odense;  Gunner  M.  Nielsen  og 
Seth  J.  Larsen,  Randers.  Kamma  Petersen,  Aalborg,  spillede 
en  Pianosolo  mellem  Talerne.  Præs.  Kjølby  aflagde  derefter 
en  statistisk  Rapport  over  Arbejdet  udført  i  Aarhus  Distrikt 
i  det  forløbne  Halvaar,  hvoraf  fremhæves:  Møder  afholdt  539; 
Skrifter  uddelt  50.776;  Hæfter  2719;  Mormons  Bøger  87;  andre 
Boger  75;  evangeliske  Samtaler  4476;  Fremmede  besøgte  1034; 
Børn  velsignede  6;  døbte  15;  total  Medlemsantal  574.  Der 
havde  været  jævn  Fremgag  overalt,  og  Udsigterne  for  Frem- 
tiden var  lovende.  Kor  og  Forsamling  sang  »Fader  vor  i  Him- 
len«. Derefter  foreslog  Missionspræsident  Joseph  L.  Petersen 
følgende  til  Opholdelse  i  de  Helliges  Tro  og  Bønner:  Kirkens 
Hovedautoriteter,  som  de  var  opholdt  ved  den  sidst  afholdte 
Konference  i  Salt  Lake  City;  John  A.  Widtsoe  som  Præsident 
over  den  Europæiske  Mission;  Leah  D.  Widtsoe  som  Præ- 
sidentinde  over  de  Kvindelige  Hjælpeforeninger  i  Europa; 
Joseph  L.  Petersen,  Præsident  over  den  Danske  Mission;  Ida 

A.  Petersen,  Præsidentinde  over  de  Kvindelige  Hjælpeforenin- 
ger i  Danmark;  G.  Philip  Jensen,  Medarbejder  ved  »Skan- 
dinaviens Stjerne«;  L.  Aage  Kjølby,  Præsident  over  Aarhus 
Distrikt,  samt  de  i  Distriktet  virkende  Missionærer.  Enstem- 
migt vedtaget.  Præs.  Kjolby  foreslog  derefter  Missionærerne 
til  at  virke  i  de  forskellige  Grene  med  førstnævnte  som  For- 
stander: Aarhus:  L.  Aage  Kjølby,  Orval  D.  Benson;  Randers: 
Gunner  M.  Nielsen,  George  H.  Carlsen;  Esbjerg:  Glarence  B. 
Jacobs,  Anders  Andersen;  Odense:  Albert  M.  Olsen,  Nephi  M. 
Jørgensen;  Haderslev:  Douglas  Thomsen,  Arthur  G.  Lund; 
Silkeborg:  Peter  M.  Andersen,  Robert  L.  Erikson;  Kolding: 
Sylvester  W.  Muir,  Seth  J.  Larsen.  Enstemmigt  vedtaget. 
Missionærerne  Arthur  G.  Lund  og  Howard  Andersen  spillede 
en  Violin-Duet.  Richard  T.  Andersen  talte  i  Korthed  og  bar 
sit  Vidnesbyrd  om  Evangeliets  Sandhed.  Kor  og  Forsamling 
sang  »Se  paa  Zion,  Herrens  Værk«.  Bøn  Missionær  Clarem  e  B. 
Jacobs.  Koret  sang  »Skal  vi  svigte  vore  Pagter«.  Tilstede  151. 
Da  Mødet  begyndte  Søndag  Aften  Kl.  7,  var  Salen  fyldt  til 
sidste  Plads,  og  mange  ekstra  Siddepladser  maatte  tilveje- 
bringes. Der  aabnedes  med,  at  Kor  og  Forsamling  sang  »Kom 
Hellige«.  Bøn  Missionær  Seth  J.  Larsen.  Koret  sang  »O  Hellig- 
aand«.  Første  Taler  var  Ældste  Emil  Thomsen,  Silkeborg,  der 
udtalte,  at  trods  Verdens  Ligegyldighed  vilde  den  en  Gang 
komme  til  at  erkende  Sandheden  af  Evangeliet,  som  det  blev 
forkyndt  af  Jesu  Kristi  Kirke  af  Sidste  Dages  Hellige.  Piano- 
solo af  Gerda  Jensen.  Præs.  Philip  Jensen,  København,  talte 
ud  fra  Daniels  Udtydning  af  Kong  Nebukadnezars  Drøm  og 
paaviste,  at  Himmelens  Gud  vilde  oprette  sit  Rige  paa  Jorden 
i  de  sidste  Dage,  og  at  dette  Rige  var  ensbetydende  med  »Mor- 
monismen«. Koret  sang  »Priser  Profeten«.  Missionspræsident 
Joseph  L.  Petersen  omtalte  to  videnskabelige  Kongresser  af- 
holdt fornylig  for  at  diskutere  Menneskets  Hensigter  paa  Jor- 
den og  Indianernes  Oprindelse.  »Mormonismen«  vil  besvare 
disse  to  Spørgsmaal,  men  Verden  forkaster  dens  Budskab. 
Gud  har  givet  os  en  Plan  her  paa  Jorden,  ved  hvilken  vi  kan 

uddanne  og  udvikle  os  ved  Adlydelsen  af  denne  Plans  Love, 
som  er  Jesu  Kristi  Evangelium,  og  dette  er  Hensigten  med 
vort  Liv  her  paa  Jorden.  Verden  som  et  hele  forkaster  Jesus 
Kristus  som  Guds  Son  og  forkaster  hans  Lærdomme,  som  de 
findes  i  Bibelen;  derfor  har  Himlens  Gud  givet  os  Mormons 
Bog,  der  indeholder  Frelsens  Plan  og  er  et  nyt  Vidnesbyrd 
om,  at  Gud  lever;  den  er  tillige  en  Optegnelse  over  Indianer- 
nes Forhistorie,  saa  hvis  Videnskaben  vil  have  disse  Sporgs- 
maal  besvaret,  da  maa  de  antage  »Mormonismen«.  Det  er  en 
Advarselstid,  vi  lever  i,  hvor  Verden  maa  advares  mod  dens 
falske  Lærdomme,  der  ikke  vil  frelse  dem,  da  Gud  kun  har 
givet  os  et  Evangelium,  hvorved  vi  kan  opnaa  Frelse,  og  dette 
ene  Evangelium  er  »Mormonismen«.  Missionær  Howard  An- 
dersen sang  »I  en  ukendt  Grav«.  Præs.  L.  Aage  Kjolby  talte 
om  Josef  Smiths  Guddommelighed.  Gud  havde  udvalgt  denne 
Mand  som  en  Profet,  skønt  mange  siger,  han  var  en  falsk 
Profet.  Der  er  kun  tre  Ting,  Josef  Smith  kunde  være:  en  Be- 
drager, selv  bedraget  eller  en  sand  Profet.  Paaviste,  at  han 
ikke  kunde  være  de  to  forste;  thi  ingen  falsk  Profet  vil  lade 
sig  myrde  for  en  bevidst  Usandheds  Skyld.  Han  var  villig  til 
at  lide  Martyrdøden,  fordi  han  vidste,  han  talte  Sandhed.  Kor 
og  Forsamling  sang  »O,  min  Fader«.  Bon  Missionær  Douglas 
Thomsen.  Koret  sang  »Lovpris  vor  Fader«.  Tilstede  200. 

Mandag  Formiddag  og  Eftermiddag  afholdtes  der  Mis- 
sionærmøde,  hvor  mange  Problemer  og  Sager  vedrørende 
Missionsarbejdet  blev  drøftet  samt  mange  gode  Raad  givet  af 
Missionspræsident  Joseph  L,  Petersen. 

Grenskonferenee  for  Aarhus  Gren  blev  afholdt  Mandag 
Aften  Kl.  7,30  under  Ledelse  af  Præs.  L.  Aage  Kjølby.  Rap- 
porter blev  aflagt  af  de  forskellige  Organisationer.  Derefter 
blev  med  en  Del  Forandringer  de  forskellige  Funktionærer 
opholdt  af  Grenens  Medlemmer.  Korte  Taler  blev  holdt  af 
Præs,  Philip  Jensen  og  Missionspræsident  Joseph  L.  Petersen 
om  Medlemmernes  Forpligtelser  til  at  efterleve  Evangeliets 
Love.  Tilstede  94. 

Tirsdag  Aften,  afholdt  Kvindelig  Hjælpeforening  en  Kurve- 
fest, der  var  særdeles  vellykket  og  indbragte  Foreningen  lidt 
Midler  til  dens  Arbejde  gennem  Vinteren.  /j/j   j 


EN   INDIANER-PRINSESSES   VIDNESBYRD. 

(Lucy  Wright  Snow,  »Relief  Society  Magazine«.) 

Miss  Ella  Petoskey,  en  Indianer-Prinsesse  fra  Grand  Rapids, 
Michigan,  var  fornylig  Gæst  i  Mr.  og  Mrs.  Arthur  E.  Snows 
Hjem  i  Detroit,  hvor  hun  fortalte  følgende  Historie: 

»Jeg  er  Indianer-Prinsesse.  »Ghief«  Petoske}r  fra  Byen 
Petoskey,  Michigan,  der  var  opkaldt  efter  ham,  var  min 
Bedstefader.  Min  Fader,  Ignatius  Petoskey,  giftede  en  Kvinde 
af  fransk  Herkomst,  og  jeg  er  en  af  de  ti  Børn  fra  dette  -Egte- 
skab.  Familien  spredtes,  og  jeg  var  den  eneste  af  de  ti  Børn, 
der  fik  en  Skoleuddannelse.  I  min  Ungdom  gik  jeg  til  Carlysle 
Indianerskole  i  Philadelphia,  og  senere  tog  jeg  Eksamen  fra 
Kollegiet  i  Benton  Harbor,  Michigan.  Under  min  Skoleuddan- 
nelse var  jeg  optaget  af  Ønsket  om  at  komme  til  Kundskab 
om  de  amerikanske  Indianeres  Oprindelse.  Jeg  nærede  ogsaa 
et  brændende  Ønske  om  at  vide,  hvilket  af  alle  de  mange 
Kirkesamfund  var  Jesu  Kristi  sande  Kirke.  Jeg  indbefattede 
dette  i  mine  daglige  Bønner,  anraabende  min  himmelske  Fa- 
der i  Oprigtighed  om  at  lede  mig  og  aabenbare  den  til  mig.  En 
Dag,  medens  jeg  var  i  Kansas  City,  var  der  en  Forretnings- 
mand, som  gav  mig  en  Mormons  Bog.  Jeg  blev  meget  inter- 
esseret i  denne.  Ved  begærligt  at  gennemlæse  den,  opdagede 
jeg  snart  til  min  store  Glæde,  at  den  fortalte  om  mit  Folks 
Oprindelse.  Efter  at  have  modtaget  dette  Vidnesbyrd,  varede 
det  kun  en  kort  Tid,  indtil  jeg  blev  fuldtud  overbevist  om 
Sandheden  af  Jesu  Kristi  Evangelium,  som  det  er  forkyndt  af 
Jesu  Kristi  Kirke  af  Sidste  Dages  Hellige.  Jeg  modtog  Daab 
og  Haandspaalæggelse  af  en  Ældste  i  Kirken  i  Grand  Rapids 
og  har  siden  været  et  aktivt  Medlem. 

EN  LILLE  RIFT. 

Der  var  en  lille  bitte  Rift  i  Kanten  af  Emilies  Skørt.  Saa- 
dan  en  Smule  gjorde  intet,  tænkte  hun,  saa  hun  vilde  ikke 
sy  den  sammen  nu.  Men,  som  hun  gik  ned  ad  Trapperne,  fik 
hun  Hælen  ind  i  Riften,  saa  hun  faldt  og  forstuvede  Anklen. 
Saadan  en  lille  Ting  foraarsagede  mange  Ugers  Lidelser! 

De  smaa  Ting  er  ofte  ledsaget  af  de  alvorligste  Følger.  Hid- 
sighed eller  at  komme  for  sent  i  vigtigt  Øjeblik  koster  til 
Tider  en  Pige  hendes  Stilling.  Et  venligt  Ord  til  en  ensom 
Person  bringer  os  en  Familieven.  Et  lidet  Stykke  Arbejde  godt 
udfort  bringer  os  paa  Vejen  til  noget  bedre.  At  modstaa  smaa 
Fristelser  giver  os  en  Grundvold  at  staa  paa.  Smaa  Ting  ska- 
ber eller  nedbryder.  Lad  os  holde  os  nær  til  den  kærlige  Fa- 
der, der  mærkede  Violerne  og  lærte  Fuglen  at  bygge  Rede. 
Lad  os  ikke  forglemme,  at  han  er  interesseret  i  alle  de  Smaa- 
ting,  der  udgør  vort  Liv.  Exchange. 


Prøvelser,  Fristelser,  Skuffelser  —  alle  disse  hjælper  i  Stedet 
for  at  hindre,  hvis  vi  bruger  dem  paa  rette  Maade.  De  ikke 
alene  prøver  Strengen  i  vor  Karakter,  men  styrker  den.  Enhver 
overvunden  Fristelse  giver  os  et  nyt  Maal  af  moralsk  Energi. 
liver  eneste  Prøvelse,  der  er  udstaaet  og  overkommet  i  den 
rette  Aand,  gor  en  Sjæl  mere  nobel  og  sta-rkere,  end  den  var 
før-  James  Buckram. 

Dem,  der  naar  frem  gennem  Livets  Kamp,  er  som  Regel 
ikke  dem,  der  ved  Begyndelsen  havde  alt  glat  og  let  tilrette- 
lagt for  dem;  men  det  er  dem,  der  er  sig  bevidst  en  indvendig 
Kraft;  der  véd,  at  de  maa  møde  Besværligheder,  der  maaske 
til  Tider  syntes  at  overmande  dem;  at  kæmpe  sig  fremad  med 
en  tapper,  uforfærdet  Aand,  der  tilsidst  naar  til  den  vel- 
fortjente Sukces,  og  som  derfor  ogsaa  temmelig  sikkert  vil 
være  bedte  i  Stand  til  at  vedvare.  Pittsburgh  Dispatch. 

Ingen  Dag  kan  være  fuldkommen,  undtagen  vi  ved  Slut- 
ningen af  Dagen  kan  indføre  følgende  i  vor  egen  Protokol: 
Ærligt  Arbejde  til  vor  Arbejdsgiver,  opmuntrende  Ord  til  vore 
Medarbejdere,  Høflighed  mod  Fremmede,  Sympati  mod  Li- 
dende, venlige  Ord  til  stumme  Dyr,  et  Smil  til  smaa  Børn, 
Kærlighed  og  Overbærenhed  mod  vor  egen  Husstand  og  takke 
Gud,  fordi  han  har  tilladt  os  at  leve  i  denne  herlige  Verden. 

D.  C.  Retslof f. 


NADVERVERS  OG  KORLEKTIE 
for  November  1928. 


Nadververs: 


Dette  Brød,  som  nydes  her, 

Til  Minde  om  vor  Frelser  er. 

Kalken  ogsaa  minder  mig 

Om  hans  Blod  udgydt  for  mig. 
Korlektie: 

13.  Vi  tror,  at  vi  bør  være  ærlige,  sanddrue,  kyske,  vel- 
gørende, dydige,  oprigtige  og  gøre  godt  mod  alle.  I 
Sandhed,  vi  kunne  sige  med  Paulus,  at  vi  tror  alt,  vi 
haaber  alt;  vi  har  udstaaet  meget,  og  vi  haaber  med 
Guds  Hjælp  at  blive  i  Stand  til  at  udholde  alt.  Vi 
tragter  efter  alt,  hvad  der  er  dydigt,  elskværdigt,  pris- 
værdigt og  godt. 

